ธ.โลก ปรับ GDP ไทยปี 60 ขยายตัวเพิ่มเป็น 3.2% จาก 3.1% - FINNOMENA
ธนาคารโลก ปรับคาดการณ์ GDP ไทยปี 60 ขยายตัวเพิ่มเป็น 3.2% จากเดิม 3.1% เชื่อการส่งออกฟื้นโตราว 1% พร้อมแนะไทยปฏิรูปภาคบริการดันเศรษฐกิจโตได้ตามศักยภาพไม่ต่ำกว่า 4%
20 ธ.ค. 2559

ธนาคารโลก ปรับคาดการณ์ GDP ไทยปี 60 ขยายตัวเพิ่มเป็น 3.2% จากเดิม 3.1% เชื่อการส่งออกฟื้นโตราว 1% พร้อมแนะไทยปฏิรูปภาคบริการดันเศรษฐกิจโตได้ตามศักยภาพไม่ต่ำกว่า 4%
จากปัจจัยหนุนอย่างต่อเนื่องด้านการบริโภค และการลงทุนของภาคเอกชนในประเทศ ตลอดจนการใช้จ่ายภาครัฐ และมองว่าการส่งออกในปี 60 จะสามารถขยายตัวได้ราว 1% ซึ่งได้รับปัจจัยสนับสนุนหลักจากการฟื้นตัวของของเศรษฐกิจประเทศสหรัฐฯ
นอกจากนี้ยังมองว่าภาคการท่องเที่ยวจะเติบโตได้อย่างต่อเนื่อง ซึ่งส่วนใหญ่ยังคงมาจากประเทศจีน ขณะที่ภาคการเกษตรเริ่มฟื้นตัวได้หลังผ่านพ้นสถานการณ์ภัยแล้ง
พร้อมเสนอแนะว่าหากประเทศไทยสามารถปฎิรูปภาคบริการได้ จะส่งผลให้ GDP ของไทยเติบโตได้อย่างเต็มประสิทธิภาพ หรือเติบโตไม่ต่ำกว่า 4% เนื่องจากปัจจุบันสัดส่วนของภาคบริการมีสัดส่วนถึง 50% ของ GDP และมีการจ้างงานสูงถึง 40% ของจำนวนแรงงานทั้งหมด
ซึ่งการสร้างความเข้มแข็งให้แก่ภาคบริการนั้น สามารถช่วยสร้างแรงงานใหม่ที่ดีขึ้น รวมทั้งช่วยให้ประเทศได้หลุดพ้นจากการเป็นประเทศที่มีรายได้ปานกลางไปสู่ประเทศมีรายได้สูง และสร้างโอกาสที่มากขึ้นสำหรับคนไทย
ที่มา : http://www.ryt9.com/s/iq03/2571528
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: